Damas Ndumbaro

Damas Daniel Ndumbaro (an haife shi a ranar 14 ga watan Yuni 1971) ɗan siyasar Tanzaniya ne, lauya kuma Ministan Shari'a da Tsarin Mulki.

Ya kasance ministan albarkatun ƙasa da yawon buɗe ido kuma ɗan siyasa wanda a halin yanzu ya zama ɗan majalisa mai wakiltar mazabar Songea Urban na Chama Cha Mapinduzi a karo na biyu tun a shekarar 2015. Har ila yau, shi ne mukaddashin babban jami'in hukumar kula da layin dogo na Tanzaniya-Zambia tun daga watan Maris 2013.   Ya kasance mai ba da shawara kuma malami a fannin shari'a a Jami'ar Budadden Jami'ar Tanzaniya (Open University Tanzania) kafin shiga harkokin siyasa kuma ya lashe zaɓen kuri'u mafi rinjaye a mazaɓar Songea Urban a karkashin jam'iyyar CCM mai mulki.

 Aikin siyasa 
A cikin shekarar 2018, Shugaba John Magufuli ya naɗa shi a matsayin mataimakin ministan harkokin waje da hadin gwiwar kasashen gabashin Afirka.  A watan Disamba 2020 bayan babban zaben 2020, a majalisar ministocin Magufuli ta 2 an naɗa shi ministan albarkatun ƙasa da yawon buɗe ido.   Ya ci gaba da wannan aiki bayan rasuwar Magufuli, duk da haka, a watan Afrilun 2022 an naɗa shi sabon Ministan Tsarin Mulki da Shari’a a majalisar Samia Suluhu.  A ranar 1 ga watan Satumba, 2023, biyo bayan sake fasalin majalisar ministocin Samia Suluhu, ya karɓi sabon muƙamin ministar al'adu, fasaha da wasanni.

 Manazarta 

Category:Rayayyun mutane